Mahen

Petrus Canisius Hanar Mahendra ( rèmbi' 17 Ḍèsèmber 1996), sè èkennal sacara profèsional kalabân nyama Mahen panèka sala sèttong panyanyè bân aktor Inḍonèsia. Saellana atandhâtanganè kontra' sareng labèl rekkaman Inḍo Semar Records è taon 2019, Mahen makalowar laghu ḍâ'-aḍâ'ân sè ajuḍul "Pèapè Loppa" è tangghâl 29 Nopèmber 2019, sè la maso' ka tèngkat laghu Billboard Inḍonèsia Top 100 salanjhângnga 10 minggu.

 Kaoḍi'ân Awwâl 
Petrus Canisius Hanar Mahendra rèmbi' tangghâl 17 Ḍèsèmber 1996 è Jâkarta . Mahen ajhâlânè Panḍiḍighân tèngghi è Univèrsitas Bunda Mulia, Jurusân Studi Komunikasi. Mahen molaè ajhâr è taon 2015 bân lolos è taon 2020. Sabellunna lèbur ḍâ' dhunnya mosik, Mahen amaèn bal-balan è sakola'ânna. Salèrana jhughân negghâssaghi jhâ' è ḍâlem kalowarghâna taḍâ' sè bisa amaèn mosik. Mahen molaè anḍi' pangaterro ḍâ' panyanyè bân ngasa katerrangan nyanyè è bâkto ghi' kulia. Kabbhi èmolaè bâkto noro' spor komuter ka kampus. Orèng rowa serrèng ngèdingaghi laghu-laghu orèng laèn, bân èpèyara sopajâ orèng laèn ngèdingaghi ka laghuna dhibi'in jhughân.

 Lako 

 2017–2018: Karèr Awwâl 
Mahen molaè aghâbây remix laghu è taon 2017, ngangghuy platform mèḍia sosial akadhi Instagram, Twitter, bân YouTube . Mahen jhughân aktip è organisasi mosik è kampussâ è bâkto kulia. Ḍâri jiyâ, Mahen molaè ngaollè pangakowan ḍâri orèng bânnya’. Pas Mahen narèma tabârân ka'angghuy anyanyè bân maso' ka inḍustri mosik.

 2019: Debut solo bân èkennal è sabbhân kennengngan 
Saellana atandhâtanganè kontra' bân maso' parosaha'an rekkaman Inḍo Semar Records, Mahen makalowar laghu ḍâ'-aḍâ'ân sè ajuḍul, "Pèapè Loppa." Laghu panèka ètolès sareng Pika Iskandar. Mahen abhânto aransèmen musik sareng Tito P. Soenardi mènangka panata mosik bân Ayoe Purnamasari mènangka ḍirèktur vokal.

 Sombher